Diari Oficial de la Generalitat Valenciana


Sumari del DOGV 6951, del 25-01-2013 (2013/693)

RESOLUCIÓ de 14 de gener de 2013, de la Direcció General d'Innovació, Ordenació i Política Lingüística, per la qual es convoca la prova per a persones majors de vint anys per a l'obtenció directa del títol de Batxiller, a la Comunitat Valenciana, corresponent al curs 2012-2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6951

Data del DOGV
:   25-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/693


Data del document
:   14-01-2013

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * examen

RESOLUCIÓ de 14 de gener de 2013, de la Direcció General d'Innovació, Ordenació i Política Lingüística, per la qual es convoca la prova per a persones majors de vint anys per a l'obtenció directa del títol de Batxiller, a la Comunitat Valenciana, corresponent al curs 2012-2013. [2013/693]
L'Orde 1/2012, de 4 de gener, de la Conselleria d'Educació, Formació i Ocupació, regula la prova per a persones majors de vint anys per a l'obtenció directa del títol de Batxiller, en l'àmbit de gestió de la Comunitat Valenciana, de conformitat amb l'article 69.4 de la Llei Orgànica 2/2006, de 3 de maig, d'Educació.
Esta orde establix en l'article 5.1 que la prova disposarà d'una convocatòria per curs acadèmic, i que la seua inscripció i realització estarà regulada mitjançant una resolució de la direcció general competent en matèria d'ordenació acadèmica, que publicarà la convocatòria corresponent en el Diari Oficial de la Comunitat Valenciana.
Per tot això, en virtut de les atribucions que em conferix l'article 5.1 de l'esmentada Orde 1/2012, de 4 de gener, de la Conselleria d'Educació, Formació i Ocupació, així com el Decret 190/2012, de 21 de desembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:
Primer. Convocatòria
1. Es convoca la prova per a persones majors de vint anys per a l'obtenció directa del títol de Batxiller, a la Comunitat Valenciana, corresponent al curs 2012-2013, que tindrà lloc el dia 20 d'abril de 2013 a les 8.30 hores.
2. De conformitat amb el que disposa l'article 5.2 de l'Orde 1/2012, de 4 de gener, de la Conselleria d'Educació, Formació i Ocupació, la realització dels tres exercicis de què consta la prova s'efectuarà en un únic dia i de manera simultània en els instituts d'Educació Secundària autoritzats per a impartir ensenyances de Batxillerat que les direccions territorials d'Educació, Cultura i Esport designen com a seus d'actuació dels diferents tribunals.
Segon. Requisits de participació
Podran inscriure's per a participar en la prova aquelles persones que complisquen els requisits següents:
1. Tindre vint anys complits, o complir-los l'any natural de realització de la prova.
2. No estar matriculat o matriculada en ensenyances de Batxillerat en cap dels règims ordinari diürn, nocturn o a distància en el moment de realitzar la inscripció, i no haver anul·lat la matrícula després del 15 de gener de 2013.
3. No estar en possessió del títol de Batxiller en cap de les seues modalitats o vies, ni de titulació declarada equivalent a efectes acadèmics.
4. Ser resident a la Comunitat Valenciana.
5. Haver efectuat, abans de la finalització del període de presentació de sol·licituds, l'abonament de la taxa corresponent a la prova per a l'obtenció directa del títol de Batxiller per a persones majors de 20 anys.
Tercer. Sol·licituds, documentació i termini de presentació
1. Les persones que desitgen participar en estes proves hauran d'omplir la seua sol·licitud d'inscripció, segons el model que figura en l'annex I, el qual es troba disponible en la pàgina web del Servici d'Ordenació Acadèmica, Secció de Formació de Persones Adultes. Esta sol·licitud haurà de ser presentada, preferentment, en la direcció territorial competent en matèria d'educació en l'àmbit de gestió de la qual desitgen realitzar la prova, o bé a través de qualsevol mitjà dels previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas que la sol·licitud es presente davant d'una oficina de correus, es farà en sobre obert perquè la instància siga datada i segellada pel funcionari de correus abans de ser certificada. Si no es procedix d'esta manera, la instància es considerarà presentada en la data d'entrada en el registre a què vaja dirigida.
En l'imprés de sol·licitud mencionat en l'annex I, les persones interessades indicaran la llengua estrangera per la qual opten en l'exercici A, així com la modalitat de Batxillerat i la via o opció, sobre les quals realitzaran l'exercici C, la província i localitat on preferisquen realitzar els exàmens, i totes les altres informacions que es requerisquen en l'imprés de sol·licitud. Així mateix, les persones que, de conformitat amb allò que s'ha indicat en l'article 8.1 de l'esmentada Orde 1/2012, sol·liciten l'exempció parcial d'un o més exercicis de la prova per haver superat certes matèries en estudis incomplets de Batxillerat, o bé per tindre reconeguda l'exempció o convalidació d'estes, hauran d'indicar-ho, a més d'aportar la documentació acreditativa respecte d'això.
Les persones amb necessitats educatives especials derivades de discapacitat que sol·liciten una adaptació quant a la duració i a les condicions de realització de la prova, hauran d'adjuntar a la seua sol·licitud un certificat acreditatiu del grau de discapacitat, expedit per l'administració competent. A més, hauran de notificar-ho al Servici d'Ordenació Acadèmica de la Direcció General d'Innovació, Ordenació i Política Lingüística.
Les sol·licituds hauran de ser firmades per les persones interessades, i d'esta manera es responsabilitzen del fet que complixen els requisits establits per a participar en la convocatòria, que les dades contingudes en la sol·licitud són certes, i que són conscients que la falsedat d'estes pot donar lloc a la pèrdua del dret de realització de la prova o a l'anul·lació del resultat obtingut en esta.
2. En el moment de presentar la sol·licitud, esta haurà d'anar acompanyada del justificant d'abonament de la taxa corresponent, els impresos de la qual es troben disponibles en les direccions territorials.
L'ingrés de la taxa haurà d'efectuar-se abans de finalitzar el període d'inscripció en la prova, per mitjà de la presentació de l'imprés en alguna de les entitats financeres col·laboradores indicades en este. Una còpia d'este imprés, en què haurà de figurar el segell de l'entitat bancària que acredita l'abonament de la taxa, haurà d'adjuntar-se a la sol·licitud presentada. La falta d'este ingrés o haver-lo realitzat fora de termini implicarà automàticament l'exclusió de la persona interessada en el procediment. Així mateix, la presentació i pagament de l'imprés davant de l'entitat bancària, en cap cas suposarà l'eliminació del tràmit d'entrega, dins del termini i en la forma escaient, de la sol·licitud de participació en la prova.
3. L'import de la taxa que han d'abonar les persones que s'inscriguen per a participar en la prova serà l'indicat en el text refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell:
a) Matrícula ordinària: 19,73 euros.
b) Família nombrosa de categoria general: 9,87 euros.
c) Família nombrosa de categoria especial: 0 euros.
d) Persones amb un grau de discapacitat igual o superior al 33%: 9,87 euros.
Els membres de famílies nombroses de categoria general o especial, així com les persones amb un grau de discapacitat igual o superior al 33%, hauran d'adjuntar a la sol·licitud, dins del termini de presentació d'instàncies, una còpia de la documentació que acredite esta circumstància als efectes d'exempció o bonificació corresponent en el pagament de la taxa.
Les persones que acrediten la condició de membre de família nombrosa de categoria especial, encara que es troben exemptes del pagament de la taxa, hauran d'omplir i presentar igualment l'imprés de taxa junt amb la seua sol·licitud.
4. El termini d'inscripció en la prova per a majors de 20 anys per a l'obtenció directa del títol de Batxiller serà de 15 dies hàbils a comptar del dia següent al de la publicació d'esta resolució en el Diari Oficial de la Comunitat Valenciana.
Quart. Llistes d'admesos
1. Les direccions territorials d'Educació, Cultura i Esport designaran els instituts d'Educació Secundària on actuaran els diferents tribunals i publicaran en els seus taulers d'anuncis les llistes provisionals de participants que s'hagen inscrit en el seu àmbit de gestió, i indicaran, a més, la seu on realitzaran la prova. En la dita relació, també es farà constar les persones excloses del procediment, així com les causes de l'exclusió.
2. Contra les llistes provisionals, les persones interessades podran interposar al·legacions o reclamacions en el termini de 10 dies hàbils. Les direccions territorials competents, després del seu estudi, publicaran les llistes definitives d'admesos en la prova, i especificaran el número de tribunal i la localitat assignats a cada persona. Amb este tràmit es considerarà notificada la resolució de les diferents al·legacions i reclamacions i posarà fi a la via administrativa.
3. Es facilitarà per mitjans telemàtics la consulta quant a la inscripció i a l'assignació de localitat i seu per a les persones interessades. Esta consulta podrà efectuar-se a través de la pàgina web de la Conselleria d'Educació, Cultura i Esport o a través de l'enllaç següent: .
Quint. Tribunals
La composició dels tribunals, les seues funcions i el seu règim d'organització i funcionament es regirà pel que establix l'article 7 de l'Orde 1/2012, de 4 de gener, de la Conselleria d'Educació, Formació i Ocupació. Les seues actuacions seran les indicades en l'articulat de l'esmentada orde i en el contingut de la present resolució.
Sext. Exempcions parcials de la prova
A més del que preveu l'article 8 de l'Orde 1/2012, caldrà ajustar-se al que disposa el Decret 115/2012, que en el seu annex modifica el Decret 102/2008 i afig un apartat 7 a l'article 6, relatiu a l'organització de les ensenyances de Batxillerat. Este annex posa de manifest que: «L'alumnat que s'haja incorporat al Batxillerat amb un títol de Tècnic de Formació Professional de grau mitjà podrà cursar únicament les matèries comunes, amb la finalitat d'obtindre el títol de Batxiller». Així doncs, el dit alumnat només hauria de realitzar els exercicis A i B de la prova.
Sèptim. Estructura i desenrotllament de la prova
1. La prova per a persones majors de 20 anys per a l'obtenció directa del títol de Batxiller s'estructurarà segons el que establix l'article 4 de l'Orde 1/2012, de 4 de gener, de la Conselleria d'Educació, Formació i Ocupació.
2. Les persones admeses en la prova hauran de concórrer-hi proveïdes d'original del document nacional d'identitat o número d'identificació d'estranger. El tribunal sol·licitarà a cada participant la seua identificació abans de l'inici de cada exercici.
3. La prova constarà de tres exercicis, que es realitzaran la data indicada en l'apartat primer de la present resolució, d'acord amb l'horari següent:
a) Exercici A: des de les 8.30 fins a les 11.30 hores.
b) Exercici B: des de les 12.30 fins a les 14.30 hores.
c) Exercici C: des de les 16.30 fins a les 19.00 hores.
Amb una antelació mínima de 15 minuts abans de l'hora d'inici de cada exercici, les persones admeses en la prova hauran de personar-se en l'aula on s'haja de realitzar este, a fi que el tribunal procedisca a la seua crida i comprovació de la seua identitat.
Una vegada iniciat un exercici, cap persona admesa en la prova podrà accedir a l'aula en què es realitze este fins que haja finalitzat.
Octau. Avaluació, qualificació de la prova, reclamació de qualificacions i recursos
1. L'avaluació i qualificació de la prova es regirà pel que establix l'article 10 de l'Orde 1/2012, de 4 de gener, de la Conselleria d'Educació, Formació i Ocupació.
2. Les persones interessades podran reclamar les qualificacions atorgades pel tribunal en cada un dels exercicis realitzats durant la prova, en els termes que establix l'article 12 de l'esmentada Orde 1/2012, de 4 de gener, i, si és el cas, interposar un recurs en els termes indicats en l'article 13 d'esta.
Nové. Expedició de títols i certificats de superació parcial de la prova
1. Una vegada realitzada la proposta d'obtenció del títol de Batxiller per part del tribunal, l'institut d'Educació Secundària que haja actuat com a seu de la prova en realitzarà la tramitació.
2. La proposta d'expedició del títol i la nota mitjana del Batxillerat es farà constar en el full 4 de l'historial acadèmic, segons el model que establix l'annex VII de l'Orde de 24 de novembre de 2008, de la Conselleria d'Educació, sobre avaluació en Batxillerat en la Comunitat Valenciana. En l'apartat observacions del full 5 de l'historial acadèmic, s'indicarà la proposta del títol de Batxiller a través de la superació de la prova per a l'obtenció directa, i s'haurà de consignar la qualificació obtinguda en els exercicis A, B i C d'esta.
L'ompliment d'esta informació en l'historial acadèmic correspondrà a la secretaria de l'institut d'Educació Secundària on la persona participant haja superat la prova.
3. El centre procedirà a l'obertura de l'historial acadèmic per a aquelles persones participants que no en disposen a la Comunitat Valenciana. La dita obertura es realitzarà segons el que disposa l'article 15.2 de l'Orde de 24 de novembre de 2008, abans esmentada. Els que disposen d'historial acadèmic en un centre docent diferent, l'institut on es trobe el dit historial el remetrà a aquell on la persona participant haja superat la prova, a petició d'este últim.
4. Els que superen algun exercici de la convocatòria, però no la totalitat de la prova, podran sol·licitar que el tribunal els expedisca una certificació acreditativa dels exercicis aprovats per mitjà del model previst en l'annex II de la present resolució. Una còpia compulsada de les dites certificacions s'arxivaran en la secretaria de l'institut que actue com a seu, junt amb una còpia de les actes d'avaluació de la prova, de manera que les persones interessades puguen sol·licitar un duplicat en la secretaria del centre en cas d'extraviament o pèrdua de la certificació.
Els tribunals hauran de remetre un duplicat d'estes actes a la Direcció Territorial d'Educació, Cultura i Esport.
Deu. Documentació administrativa
1. Els presidents dels tribunals ompliran la fitxa estadística que s'adjunta com a annex III d'esta resolució.
2. Després de la realització de la prova, els directors territorials d'Educació, Cultura i Esport remetran al Servici d'Ordenació Acadèmica de la Direcció General d'Innovació, Ordenació i Política Lingüística, en el termini màxim d'un mes, els documents següents:
- Dades estadístiques de la prova, segons l'annex IV d'esta resolució.
- Nomenament dels membres dels tribunals realitzats pel director territorial.
- Documentació econòmica per a procedir al pagament als membres dels tribunals.
- Una còpia de les actes d'avaluació de la prova de cada un dels tribunals.
Disposició final
De conformitat amb el que disposen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament, en reposició o bé es podrà plantejar directament un recurs contenciós administratiu en els terminis i davant de l'òrgan que s'indica a continuació:
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de la data de la publicació.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de la data de la publicació.
València, 14 de gener de 2013.- La directora general d'Innovació, Ordenació i Política Lingüística: Beatriz Gascó Enríquez.ANNEX II / ANEXO II
CERTIFICAT DE SUPERACIÓ PARCIAL D'ALGUN EXERCICI DE LA PROVA PER A MAJORS DE 20 ANYS PER A L'OBTENCIÓ DIRECTA DEL TÍTOL DE BATXILLER

CERTIFICADO DE SUPERACIÓN PARCIAL DE ALGÚN EJERCICIO DE LA PRUEBA PARA MAYORES DE 20 AÑOS PARA LA OBTENCIÓN DIRECTA DEL TÍTULO DE BACHILLER
Nom del centre/Nombre del centro\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Domicili/Domicilio:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
Localitat/Localidad:\_\_\_\_\_\_\_\_\_\_\_\_\_\_\_\_\_\_\_\_\_\_\_ Província/Provincia:\_\_\_\_\_\_\_\_\_\_\_\_\_\_
Sr/Sra.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ president del Tribunal de la prova per a majors de 20 anys per a l'obtenció directa del títol de Batxiller de la convocatòria del curs 2012-2013
presidente del Tribunal de la prueba para mayores de 20 años para la obtención directa del título de Bachiller de la convocatoria del curso 2012-2013
CERTIFICA:
Que el Sr/Sra.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, DNI\_\_\_\_\_\_\_\_\_\_\_\_\_\_\_\_\_\_\_\_
ha superat en la convocatòria del curs 2012-2013 els següents exercicis amb la qualificació de:
Exercici A (matèries comunes d'àmbit lingüístic). Llengua estrangera:\_\_\_\_\_\_\_ Nota:\_\_\_
Exercici B (matèries comunes d'àmbit no lingüístic) \_\_\_\_\_\_\_\_\_\_\_\_\_\_\_\_\_\_\_\_ Nota:\_\_\_
Exercici C (matèries de la modalitat) modalitat:\_\_\_\_\_\_\_\_\_\_\_\_\_\_\_\_\_\_\_\_\_\_\_ Nota:\_\_\_
ha superado en la convocatoria del curso 2012-2013 los siguientes ejercicios con la calificación de:
Ejercicio A (materias comunes de ámbito lingüístico). Lengua extranjera:\_\_\_\_\_\_\_ Nota:\_\_\_
Ejercicio B (materias comunes de ámbito no lingüístico) \_\_\_\_\_\_\_\_\_\_\_\_\_\_\_\_\_\_\_ Nota:\_\_\_
Ejercicio C (materias de la modalidad) modalidad:\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Nota:\_\_\_
Es proposa per a l'expedició del títol de Batxiller amb la nota \_\_\_,\_\_ Sí/No
Se propone para la expedición del título de Bachiller con la nota\_\_\_,\_\_ Sí/No
\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_de\_\_\_\_\_\_\_\_\_\_\_\_de\_\_\_\_\_\_
E/la president/a del Tribunal,
(Segell del centre)
Sello del centro
Firmat/Firmado:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
ANNEX III
RESUM ESTADÍSTIC
PROVA PER A L'OBTENCIÓ DEL TÍTOL DE BATXILLER
Any:
Tribunal:
Província:


OPCIÓ TRIADA PELS ASPIRANTS EN EL MÒDUL DE LLENGUA ESTRANGERA

NOTA: Este quadro resum ha d'omplir-lo cada tribunal i remetre'l a la Direcció Territorial d'Educació, Cultura i Esport
\* \* \* \* \* \* \* \*
ANEXO III
RESUMEN ESTADÍSTICO
PRUEBA PARA LA OBTENCIÓN DEL TÍTULO DE BACHILLER
Año:
Tribunal:
Provincia:


OPCIÓN ESCOGIDA POR LOS ASPIRANTES EN EL MÓDULO DE LENGUA EXTRANJERA

NOTA: Este cuadro resumen debe ser cumplimentado por la Dirección Territorial de Educación, Cultura y Deporte y remitido a la Dirección General de Innovación, Ordenación y Política Lingüística
ANNEX IV
RESUM ESTADÍSTIC PROVINCIAL
PROVA PER A L'OBTENCIÓ DEL TÍTOL DE BATXILLER
Any:
Tribunal:
Província:


OPCIÓ TRIADA PELS ASPIRANTS EN EL MÒDUL DE LLENGUA ESTRANGERA

NOTA: Este quadro resum ha d'omplir-lo la Direcció Territorial d'Educació, Cultura i Esport i remetre'l a la Direcció General d'Innovació, Ordenació i Política Lingüística
\* \* \* \* \* \* \* \* \* \* \* \*
ANEXO IV
RESUMEN ESTADÍSTICO PROVINCIAL
PRUEBA PARA LA OBTENCIÓN DEL TÍTULO DE BACHILLER
Año:
Tribunal:
Provincia:


OPCIÓN ESCOGIDA POR LOS ASPIRANTES EN EL MÓDULO DE LENGUA EXTRANJERA

NOTA: Este cuadro resumen debe ser cumplimentado por la Dirección Territorial de Educación, Cultura y Deporte y remitido a la Dirección General de Innovación, Ordenación y Política Lingüística